  Туспуктэм: Руслан Нуриахметов Майя Бывальцева Вормон нуналлы арлы быдэ сётӥськись тыронъёсты Удмуртиын Быдӟым Атыкай ожысь 61 ветарнъёс басьтӥзы. Со сярысь Россиысь мерлыко фондлэн элькунъя ёзэтэзлэн пресс-службаез ивортӥз. Росси азьмуртлэн Владимир Путинлэн косэтэзъя тыронлэн быдӟалаез 10 сюрс манет. Вань ветеранъёслы коньдонэз оштолэзе мукет тыронъёсын ӵош асэрказ тупатӥзы. Оглом тыронэз Россиын но Прибалтикаын улӥсь 14 сюрс адями басьтӥз. Тодэ вайытом, Вормон нуналлы тыронъёс Быдӟым Атыкай ожысь инвалидъёслы но со аръёсы ужрадъёсы пыриськемъёслы, со пӧлын ожгарчиослы, партизанъёслы, подпольщикъёслы, разведчикъёслы но контрразведчикъёслы, Ленинградэз утисьёслы чакламын.  Тодэ вайытом, Удмуртиын улӥсьёс ветеранъёслы юрттон вылысь ӟечлэсьтон акцие пыриськыны быгато. Тегъёс: Удмуртия ветеранъёс коньдон  